La meva estada a casa de Dawn ha estat plenament satisfactòria. El pis és a tocar de la plaça Grassmarket. Així que és molt cèntric per visitar el barri vell. Està a menys de cinc minuts de llocs emblemàtics com el carrer Victòria, de la Milla Real o el cementiri de Greyfriars.
L'apartament té de tot i tot funciona bé: Cuina molt ben equipada amb tots els electrodomèstics per cuinar o escalfar menjar, rentadora i una bona calefacció. També proveeixen de sabó per la roba, sabó per rentar plats, draps de cuina, baieta....tot el necessari per poder sentir-se còmode i deixar-ho net quan marxes. Ah! i deixen detalls bonics de benvinguda.
Resumint: Apartament cèntric, ben equipat i ben condicionat. Equip humà excel·lent. La coamfitriona Natalie m'ha atès molt bé durant tota la meva estada. Em trec el barret i dono mil gràcies per com m'ha tractat.
Opino que quan un petit negoci es porta amb tanta responsabilitat val la pena allotjar-se a casa d'algú. Et sents com a casa.
Per repetir!